# Braille-neuvottelukunnan kokous 4/2016

Aika: Torstai 1.12.2016 klo 10.30
Paikka: Macula, Iiris-keskus

Paikalla: Teuvo Heikkonen

 Markku Leskinen (etäyhteydellä)

 Tuija Piili-Jokinen

 Maria von Rutenberg

 Kirsi Ylänne

Poissa: Teemu Kuusisto

 Riitta Eronen

Sihteeri: Tiia Haapakoski

## PÖYTÄKIRJA

1. Kokouksen avaus ja päätösvaltaisuus

Kokous avattiin klo 10.42 ja todettiin päätösvaltaiseksi.

1. Edellisen kokouksen pöytäkirjan (25.8.2016) hyväksyminen

Hyväksyttiin edellisen kokouksen pöytäkirja.

1. Kuulumiset pohjoismaisesta Braille-neuvottelukuntien kokouksesta 10.-11.11.2016 Tukholmassa. Aiheena oli Impacts of digitalization on tactile reading.

Muutamia kokouksessa esiteltyjä ja keskusteltuja asioita:

Essi Olkkonen esitteli Celian ja Onervan pistematematiikkaprojektin, joka sisältää alkumateriaalia ja on suunnattu 1.luokkalaisille. Projekti jatkuu jossain muodossa vuonna 2017, myös Celian ja Onervan yhteistyötä jatketaan.

Astrid Vik esitti pohjoismaisen näkövammaistiedon yhdistämistä tilastotiedon saamiseksi. Myös Norjassa huoli resursseista, toivotaan yhteistyötä yli maarajojen. Ehdotettiin yhteistyötä pohtivan pienryhmän muodostamista.

Helena Palmar kertoi Suomen peruskoulun pistelukijoiden tilanteesta ja Pomppivat pisteet -projektista, joka liittyy esikoululaisten pisteiden opetteluun tietokoneella.

SPSM:n Björn Nyqvist on tekemässä opinnäytettä näkövammaisten koulutuksen saavutettavuudesta. Ongelmakohdat osin yhteneväisiä Suomen kanssa tietotekniikan käyttöön liittyen.

Lars Bjørndal esitteli raportin elektronisten kirjojen layoutista. Ei selvää esitystä parhaasta mahdollisesta layoutista, tarpeita mietittävä edelleen. Pelkästään pistenäyttöä käyttävien tarpeiden mukaan suunniteltu layout ei sovi heikkonäköisille.

Ulla Ek esitteli ruotsalaisten koululaisten pisteiden lukemiseen liittyviä tutkimuksia. Koululaisten hyvinvointiin ja terveyteen liittyvät tulokset samansuuntaisia kuin Suomessa. Ulla Ekin esitys ja tutkimusraportti lähetetään erikseen sähköpostite jäsenille.

Kokouksessa keskusteltiin apuvälineistä ja niitä myöntävistä tahoista, joille ei aina ole selvää miksi olisi tärkeää että apuvälineet ovat ajantasaista tekniikkaa. Keskusteltiin myös saamen kielen pistemerkistöstä, mutta sellaisen kysyntä on niin pientä, että ei voida Suomessa laittaa resursseja tähän.

Tuli ilmi, että näkövammarekisteriä ei enää muualla kuin Suomessa.

Ruotsissa tehty kysely näkövammaisille musiikin opiskelijoille mm. pistenuottien osaamisesta. Tutkimus julkaistaan joulukuussa. Suunnitelmissa sovellus pistenuottien opetteluun. Seurataan tätä, voisi hyödyntää Suomessakin.

Pohjoismainen kokous järjestetään vuonna 2017 Tanskassa. Esille nousi mahdollisuus tehdä yhteistyötä Baltian maiden kanssa.

1. Näkövammaisalan sanasto, tilannekatsaus

Tuija lähetti ennen kokousta sanaston neuvottelukunnan jäsenille. Sanasto on käyty Onervassa läpi ja siitä on vähennetty yleistermejä sekä vanhentuneita termejä ja lisätty uusia termejä. Myös selostuksia on katsottu läpi. Ruotsinkielinen versio tehdään, kunhan suomenkielinen saatu valmiiksi.

1. AsciiMath-merkintöjen uudistaminen, tilannekatsaus

Merkinnöistä vastaava Teemu ei ollut paikalla, joten tätä kohtaa ei käsitelty.

1. Erityisopetuksen opetussuunnitelmien uudistaminen, tilannekatsaus.

Markku on kirjoittanut ehdotustekstin ja lähettänyt sen neuvottelukunnalle. Käytiin läpi tekstiä ja ehdotettiin muutoksia sekä lisäyksiä. Markku muokkaa vielä tekstiä, lähetetään ponsi joulukuun aikana sähköpostitse opettajien koulutusta järjestäville yliopistoille.

1. Ohjelmointi ja näkövammaiset oppilaat. Keskustelutilaisuuden suunnittelusta.

Tämä siirtyy vuodelle 2017 muiden kiireiden vuoksi. Maria ehdotti mukaan pyydettäväksi opiskelija Konsta Rantaa tuomaan ammattiin kouluttautuvien näkökulmaa. Jatketaan suunnittelua heti alkuvuodesta 2017. Onervasta mukaan tulijat varmistuneet, Opetushallituksen osallistuminen edelleen epävarmaa. Keskustelutilaisuuden uusi ajankohta olisi maaliskuu.

1. Osallistuminen Tactile Reading -konferenssiin 5.-7.4.2017 Tukholmassa

Early bird -ilmoittautumishinta voimassa vuoden loppuun. Kirsi ja Tuija osallistuvat. Maria ilmoittaa osallistumisestaan myöhemmin. Tiedustellaan Teemun ja Riitan kiinnostusta.

1. Muut asiat

Kutsutaan Tessa Bamberg ulkopuoliseksi asiantuntijaksi neuvottelukuntaan. Braille-neuvottelukunnan sihteeri vaihtuu, sihteerinä aloittaa tammikuussa 2017 kirjastonhoitaja Marjo Kauttonen Celiasta. Käytiin lyhyesti läpi Celian yt-neuvottelujen tulokset ja organisaatiouudistus.

1. Seuraava kokous

Seuraava kokous pidetään 23.1.2017 klo 8.30 Iiriksessä Celian tiloissa. Tuija ja Markku osallistuvat silloin etänä.

1. Kokouksen päättäminen

Kokous päätettiin klo 12.06.